VS000329
Datum: 1988-08-02T02:00:00.000+02:00
datum_sodbe_i_stopnje: 1994-02-09T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe kolena in goleni in njihove posledice
fischer: hudi primeri
odskodnina: 1900000 SIT
opombe: II Ips 529/95. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Malda ženska, učiteljica telovadbe.

## Škodni dogodek

Čelno trčenje dveh motornih vozil. Voznik vozila, v katerem je bila tožnica sopotnica, sicer tožničin mož, je zaradi posledic nesreče umrl.

## Poškodba

Kompliciran odprt zlom desne goleni, odprt zlom leve koželjnice, zlom dlančnice levega zapestja, prelom čeljustnice ob zgornjih sekalcih, rana na licu, obtolčenine glave, razmajanje gornjih sekalcev ter psihični šok.

## Telesne bolečine

900000 SIT Hude telesne bolečine, ki so se umirile 20 dni po nezgodi; telesne bolečine so se obnovile v času rehabilitacije, še vedno trpi bolečine v nogi.

#### Hospitalizacija

36 dni - osteosinteza na desni goleni, oskrba raztrganine na licu; zdravljenje zlomljene čeljusti.

#### Rehabilitacija

10 dni v zdravilišču in nato v Zavodu za rehabilitacijo invalidov.

#### Nevšečnosti med zdravljenjem

Prevoz 2 dni po nezgodi iz Slavonskega Broda v Ljubljano. Čvrsto povezana zlomljena čeljust s tegami (5 tednov); hranjenje po slamici; 5 tednov nošenja mavca, 5 mesecev hoje s podpazdušnimi berglami, odstranitev fiksaterjev. Zdravljenje je bio popolnoma končano šele približno po dveh letih in pol, ko se ji je vrnila gibljivost poškodovanih okončin.

## Strah

200000 SIT Zelo hud primaren strah ob sami nezgodi (čelno trčenje dveh avtomobilov) in sekundaren strah za izid zdravljenja.

## Zmanjšanje življenjske aktivnosti

600000 SIT Ne zmore več telesnih aktivnosti, kot jih je pred nezgodo, zato ima težave pri poklicnem delu; demonstracij, ki vključujejo obremenitev poškodovane roke ne opravlja več.

## Skaženost

200000 SIT Zaradi zloma čeljusti ima zgornje zobe pomaknjene naprej, brazgotina na levi goleni in levi nadlahti, ki sta dobro vidni.

---

ZOR člen 200